CELEX: 32010R1263
Language: lv
Date: 2010-12-20 00:00:00
Title: Padomes Regula (ES) Nr. 1263/2010 ( 2010. gada 20. decembris ) par zvejas iespēju iedalīšanu saskaņā ar Protokolu, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Seišelu Salu Republiku

30.12.2010   
            
            
               LV
            
            
               Eiropas Savienības Oficiālais Vēstnesis
            
            
               L 345/20
            
         PADOMES REGULA (ES) Nr. 1263/2010
   (2010. gada 20. decembris)
   par zvejas iespēju iedalīšanu saskaņā ar Protokolu, ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Seišelu Salu Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 3. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Jauns protokols (turpmāk “protokols”), ar kuru nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Seišelu Salu Republiku (turpmāk “nolīgums”) (1), tika parafēts 2010. gada 3. jūnijā. Protokolā ES kuģiem paredzētas zvejas iespējas ūdeņos, kas attiecībā uz zveju ir Seišelu salu suverenitātē vai jurisdikcijā.
            
         
               (2)
            
            
               Padome 2010. gada 20. decembrī pieņēma Lēmumu 2010/814/ES (2) par to, lai protokolu parakstītu un piemērotu provizoriski.
            
         
               (3)
            
            
               Būtu jānosaka metode zvejas iespēju iedalīšanai dalībvalstīm protokola spēkā esamības laikā.
            
         
               (4)
            
            
               Saskaņā ar 10. panta 1. punktu Regulā (EK) Nr. 1006/2008 (2008. gada 29. septembris) par atļaujām, kuras Kopienas zvejas kuģiem izdod zvejas darbību veikšanai ārpus Kopienas ūdeņiem, un par trešo valstu kuģu piekļuvi Kopienas ūdeņiem (3) Komisijai būtu jāinformē attiecīgās dalībvalstis, ja konstatē, ka pilnībā nav izmantotas zvejas iespējas, kas Savienībai iedalītas saskaņā ar protokolu. Atbildes nesniegšanu termiņā, ko nosaka Padome, uzskata par apstiprinājumu tam, ka attiecīgās dalībvalsts kuģi norādītajā laikposmā pilnībā neizmanto tiem pieejamās zvejas iespējas. Būtu jānosaka šāds termiņš.
            
         
               (5)
            
            
               Šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī, un tā būtu jāpiemēro no 2011. gada 18. janvāra,
            
         IR PIEŅĒMUSI ŠO REGULU.
   1. pants
   1.   Zvejas iespējas, kas noteiktas protokolā, dalībvalstīm iedala šādi:
   
               a)
            
            
               tunzivju seineri:
               
                           Spānija
                        
                        
                           22 kuģi
                        
                     
                           Francija
                        
                        
                           23 kuģi
                        
                     
                           Itālija
                        
                        
                           3 kuģi
                        
                     
         
               b)
            
            
               kuģi zvejai ar peldošām āķu jedām:
               
                           Spānija
                        
                        
                           2 kuģi
                        
                     
                           Francija
                        
                        
                           5 kuģi
                        
                     
                           Portugāle
                        
                        
                           5 kuģi
                        
                     
         2.   Neskarot nolīgumu un protokolu, piemēro Regulu (EK) Nr. 1006/2008.
   3.   Ja ar 1. punktā minēto dalībvalstu iesniegtajiem zvejas atļauju pieprasījumiem protokolā paredzētās zvejas iespējas netiek apgūtas pilnībā, Komisija var izskatīt jebkuras citas dalībvalsts iesniegtus atļaujas pieprasījumus saskaņā ar Regulas (EK) Nr. 1006/2008 10. pantu.
   Minētās regulas 10. panta 1. punktā minētais termiņš ir 10 darbdienas.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2011. gada 18. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 20. decembrī
      
         
            Padomes vārdā –
         
            priekšsēdētāja
         
         J. SCHAUVLIEGE
      
   
   
      (1)  OV L 290, 20.10.2006., 2. lpp.
   
      (2)  OV L 345, 30.12.2010., 1 lpp.
   
      (3)  OV L 286, 29.10.2008., 33. lpp.